

GWAHARDDIADAU – “ARWEINIAD BYR I RIENI”

**Gwaharddiadau Parhaol**

**Dim ond y pennaeth (neu athro uwch gyda chyfrifoldeb dirprwyedig), neu athro sy'n gofalu am Uned Cyfeirio Disgyblion, sy'n cael gwahardd disgybl o ysgol.**

* Mae **gwaharddiad parhaol** yn gam difrifol a dyma'r cam terfynol fel arfer, mewn cyfres o strategaethau y mae ysgol yn eu defnyddio, i ymdrin â chamymddygiad disgybl. Ni chaiff eich plentyn fynd i ysgol nes cynhelir cyfarfod o Bwyllgor Disgyblaeth Disgyblion yr ysgol i adolygu'r gwaharddiad. Cewch chi a'ch plentyn eich gwahodd i'r cyfarfod yma.
* Mae'n bosibl y gallai disgybl gael ei g/wahardd yn barhaol am drosedd gyntaf neu drosedd ‘unwaith yn unig’ os bydd y pennaeth yn ystyried bod y digwyddiad o natur ddigon difrifol.
* Gall pennaeth hefyd roi gwybod i'r heddlu os bydd yn teimlo bod trosedd wedi digwydd.

**Ni ddylid gwahardd disgybl yng ngwres y funud heblaw bod bygythiad uniongyrchol i ddiogelwch pobl eraill yng nghymuned yr ysgol, neu i'r disgybl perthnasol. Dan amgylchiadau arferol, dylai'r pennaeth:**

* Sicrhau bod ymchwiliad priodol wedi digwydd.
* Ystyried yr holl dystiolaeth sydd ar gael i gefnogi unrhyw honiad.
* Caniatáu i'r disgybl roi eu fersiwn hwy o'r hyn a ddigwyddodd.
* Gwirio a oedd unrhyw amgylchiadau gwaelodol a arweiniodd at y digwyddiad honedig.
* Yn olaf, ar ôl ystyried yr holl ffactorau tebygol, os bydd y pennaeth yn teimlo bod y disgybl yn euog o'r hyn y cyhuddir ef/hi ohono, gellir gwahardd y disgybl.

**Fel rhiant, dylech dderbyn gwybodaeth am y gwaharddiad ar unwaith dros y ffôn ar yr un diwrnod. O fewn un diwrnod ysgol, dylech dderbyn gwybodaeth am y gwaharddiad mewn llythyr. Os yw eich plentyn yn 11 oed neu'n hŷn ar adeg y gwahardd, dylai ef/hi dderbyn copi o'r llythyr hefyd. Dylai'r llythyr gadarnhau'r dilynol:**

* Y dyddiad y daw'r gwaharddiad parhaol yn weithredol.
* Y rheswm/rhesymau am y gwaharddiad.
* Y dyddiad hwyraf y mae'n rhaid i Bwyllgor Disgyblaeth Disgyblion yr ysgol gyfarfod i adolygu penderfyniad y pennaeth i wahardd eich plentyn. Ni ddylai hyn fod yn hwyrach na 15 diwrnod ysgol yn dilyn hysbysiad am y gwaharddiad. Bydd y llythyr hefyd yn crybwyll eich hawl i wneud sylwadau ysgrifenedig/llafar i'r pwyllgor.
* Eich hawl i weld, a chael, copi o gofnod addysg eich plentyn (drwy wneud cais ysgrifenedig)
* Y trefniadau sydd wedi'u gwneud i'ch plentyn barhau gyda'i h/addysg drwy i waith gael ei anfon adref ato/ati.
* Enw a rhif ffôn swyddog o'r Awdurdod Lleol sy'n gallu rhoi cyngor.
* Rhif ffôn y Ganolfan Cynghori ar Addysg (Advisory Centre for Education, ACE) – 020 7704 9822, sef elusen genedlaethol sefydledig a fydd yn gallu rhoi cyngor hefyd.

**Os oes gennych unrhyw bryderon neu gwestiynau am waharddiadau, neu am y broses wahardd, mae croeso i chi gysylltu â Thîm Gwasanaethau'r Disgybl, Tŷ Keir Hardie, Avenue de Clichy, Riverside Court, Merthyr Tudful CF47 8XD.**

**Ffôn: 01685/724607**

**Ffôn: 01685/721965**